# Komercialni prevoz plazilcev

Prevoz plazilcev urejata Uredba sveta (ES) št. 1/2005 o zaščiti živali med prevozom in postopki, povezanimi z njim, in o spremembi Direktiv 64/432/EGS in 93/119/ES ter Uredbe (ES) 1255/97 in Pravilnik o zaščiti živali med prevozom (Uradni list RS, št. 62/09).

Za prevoz plazilcev potrebujete naslednja potrdila:

1. **Dovoljenje za prevoznike TIP 1** (prevoz živali do 8 ur) ali dovoljenje za prevoznike **TIP 2** (prevoz živali nad 8 ur)

Za to dovoljenje zaprosite na vašem [Območnem Uradu UVHVVR](https://www.gov.si/drzavni-organi/organi-v-sestavi/uprava-za-varno-hrano-veterinarstvo-in-varstvo-rastlin/o-upravi/inspekcija-za-varno-hrano-veterinarstvo-in-varstvo-rastlin/#e15053) (https://www.gov.si/drzavni-organi/organi-v-sestavi/uprava-za-varno-hrano-veterinarstvo-in-varstvo-rastlin/o-upravi/inspekcija-za-varno-hrano-veterinarstvo-in-varstvo-rastlin/#e15053).

Priporočamo vam, da zaprosite za TIP 2, ker prevoz živali traja od nalaganja prve živali na kraju odhoda (kjer je bila najmanj 48 ur), do razlaganja zadnje živali v namembnem kraju, kjer bo najmanj 48 ur. V trajanje prevoza štejejo tudi vsi postanki.

1. Za pridobitev dovoljenja za prevoznike TIP 2 pa boste potrebovali še **Potrdilo o odobritvi cestnih prevoznih sredstev**, za katerega prav tako zaprosite na vašem območnem uradu UVHVVR.

Za prevoz plazilcev v skladu z 2. odstavkom 17. člena Uredbe (ES) 1/2005 **ne potrebujete** Potrdila za voznike in spremne osebe.

1. **Pisna navodila o hranjenju in napajanju**

Za prevoz plazilcev potrebujete tudi **pisna navodila o hranjenju**, pri čemer se mora upoštevati tudi, ali plazilci zahtevajo kakršno koli posebno skrb. Ta navodila po navadi napiše rejec, pri katerem ste dobili živali.

1. **Prevozna dokumentacija**

Za vsak prevoz živali morate imeti s sabo prevozno dokumentacijo (dokument, ki izkazuje **poreklo in lastništvo živali**, ter dokument o prevozu – **čas in kraj odhoda in prihoda**).

Kovozite prostoživeče živali in živali v živalskih vrst, ki niso domači kopitarji, govedo, ovce, koze ali prašiči, imejte s seboj tudi **obvestilo,** ki ste ga predhodno napisali sami, **da so živali** **prostoživeče, plašne ali nevarne.**

V kolikor pa potrdil ne želite pridobiti, pa lahko izmed že odobrenih prevoznikov v RS tudi prevoznika [najamete](https://www.gov.si/assets/organi-v-sestavi/UVHVVR/Bolezni-zivali/Seznam-obratov/Prevozniki_SI.pdf).

Navodila veljajo za prevoz po Sloveniji, za prevoz v druge države Evropske Unije (dodatni veterinarski pogoji) ali v tretje države (različni pogoji glede na državo) pa se za pomoč obrnite na [gp.uvhvvr@gov.si](gp.uvhvvr%40gov.si).